Әл-Фараби атындағы ҚазҰУ Web of Science Awards марапатын иеленді
DATE: 17:41, 05 Қазан 2018 | GMT +5
TITLE: Әл-Фараби атындағы ҚазҰУ Web of Science Awards марапатын иеленді
URL: https://kaz.inform.kz/news/al-farabi-atyndagy-kazuu-web-of-science-awards-marapatyn-ielendi_a3411729/
META: DATE: 17:41, 05 Қазан 2018 | GMT +5
TOTAL WORDS: 136
AUTHOR(S):
TEXT: «Clarivate Analytics» халықаралық компаниясы «Ғылым көшбасшысы - Web of Science Awards» тәуелсіз марапатының салтанатты рәсімін өткізді, онда Қазақстанның ғылыми басылымдары мен ғылыми ұйымдарының авторлары ғылымның дамуына қосқан үлесі үшін атап өтілді. Әл-Фараби атындағы ҚазҰУ елдегі жоғары оқу орындары мен ғылыми ұйымдар арасында «Web of Science Core Collection басылымдарындағы көшбасшы» номинациясында тәуелсіз марапатқа ие болды. Бұл марапат тағы да ҚазҰУ-дың жетекші университет ретінде ғылым, білім және инновацияның алдыңғы қатарлы орталығы екендігін, сондай-ақ халықаралық рейтингтік журналдарда ғалымдардың ғылыми-зерттеу жұмыстарының жоғары деңгейін көрсетті. ҚазҰУ ғалымдарынан дәйексөз келтірілген басылымдар саны жыл сайын 40%-ға өсуде. Бұл ҚазҰУ-ды әлемдік деңгейдегі зерттеу университетіне айналдыру, ғаламдық ғылыми және білім беру кеңістігіне интернационалдандыру және интеграция саясатын жүзеге асыру бойынша жүйелі жұмыстың нәтижесі. «Web of Science Core Collection» - әлемдегі ғылыми басылымдардың жетекші дерекқоры. Онда 18 мыңнан астам журнал индекстеледі, олардың 12 мыңнан астамының импактфакторы бар
